CELEX: 32009D0851
Language: hu
Date: 2009-11-25 00:00:00
Title: 2009/851/EK: A Bizottság határozata ( 2009. november 25.) az elemekről és akkumulátorokról, valamint a hulladékelemekről és -akkumulátorokról szóló 2006/66/EK európai parlamenti és tanácsi irányelv végrehajtásáról adandó tagállami jelentésekhez használandó kérdőív megállapításáról (az értesítés a C(2009) 9105. számú dokumentummal történt) (EGT-vonatkozású szöveg)

27.11.2009   
            
            
               HU
            
            
               Az Európai Unió Hivatalos Lapja
            
            
               L 312/56
            
         
      A BIZOTTSÁG HATÁROZATA
   
   (2009. november 25.)
   az elemekről és akkumulátorokról, valamint a hulladékelemekről és -akkumulátorokról szóló 2006/66/EK európai parlamenti és tanácsi irányelv végrehajtásáról adandó tagállami jelentésekhez használandó kérdőív megállapításáról
   (az értesítés a C(2009) 9105. számú dokumentummal történt)
   (EGT-vonatkozású szöveg)
   (2009/851/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az elemekről és akkumulátorokról, valamint a hulladékelemekről és -akkumulátorokról, továbbá a 91/157/EGK irányelv hatályon kívül helyezéséről szóló, 2006. szeptember 6-i 2006/66/EK európai parlamenti és tanácsi irányelvre (1) és különösen annak 22. cikke (2) bekezdésére,
   mivel:
   
               (1)
            
            
               A 2006/66/EK irányelv 22. cikkének (1) bekezdése értelmében a tagállamoknak egy kérdőív segítségével rendszeres időközönként jelentést kell készíteniük a Bizottság részére az irányelv végrehajtásáról.
            
         
               (2)
            
            
               A jelentés elkészítésével járó adminisztratív terhek ésszerű szinten tartása érdekében helyénvaló a jelentésben megkövetelt információk körét leszűkíteni azokra az adatokra, amelyek a Bizottság számára a legrelevánsabbak ahhoz, hogy véleményt alkosson a 2006/66/EK irányelv végrehajtása javításának szükségességéről.
            
         
               (3)
            
            
               Az ebben a határozatban előírt intézkedések összhangban vannak a 2006/12/EK európai parlamenti és tanácsi irányelv (2) 18. cikkének (1) bekezdése alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A tagállamok az e határozat mellékletében szereplő kérdőív alapján készítik el a 2006/66/EK irányelv végrehajtásáról szóló jelentésüket.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2009. november 25-én.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 266., 2006.9.26., 1. o.
   
      (2)  HL L 114., 2006.4.27., 9. o.
   
      MELLÉKLET
      
         KÉRDŐÍV A 2006/66/EK IRÁNYELV VÉGREHAJTÁSÁRÓL ADANDÓ TAGÁLLAMI JELENTÉSEK ELKÉSZÍTÉSÉHEZ
      
      1.   Átültetés a nemzeti jogba
      
      Az első tagállami jelentésben megadandó információk:
      
                  a)
               
               
                  Adja meg az irányelvet a nemzeti jogba átültető jogszabályok és azok bármely módosítása hivatkozását, és ha van, elektronikus elérési útvonalát!
               
            
                  b)
               
               
                  Az irányelv 8., 15. és 20. cikkében foglalt rendelkezések valamelyikének átültetése érdekében született-e önkéntes megállapodás az illetékes hatóságok és az érintett gazdasági szereplők között?
               
            2.   Környezeti jellemzők
      
      Milyen lépéseket tett a tagállam az elemek és akkumulátorok környezeti jellemzőinek az irányelv 5. cikkével összhangban történő javítása érdekében? A 9. cikkben említett gazdasági eszközök is idesorolandók.
      3.   Begyűjtési rendszerek
      
      Ismertesse röviden (legfeljebb 100 szóban) a 8. cikk gyakorlati végrehajtását!
      4.   Begyűjtési célkitűzések
      
      Adja meg a jelentés hatálya alá tartozó naptári években elért begyűjtési arányokat, figyelembe véve a készülékekbe épített elemeket és akkumulátorokat is! Az első jelentésnek csak 2011-re kell vonatkoznia.
      5.   Kezelés és újrafeldolgozás
      
      
                  a)
               
               
                  Milyen intézkedések történtek annak biztosítása érdekében, hogy a 2006/66/EK irányelv 12. cikkének (1) bekezdésével összhangban a begyűjtött hulladékelemek és -akkumulátorok megfelelő kezelésre és újrafeldolgozásra kerüljenek?
               
            
                  b)
               
               
                  Élt-e a tagállam azzal a lehetőséggel, hogy a 12. cikk (1) bekezdése második albekezdésének megfelelően ártalmatlanítja a begyűjtött, veszélyes hulladéknak minősülő hordozható elemeket és akkumulátorokat? Amennyiben igen, adja meg a Bizottsághoz a 12. cikk (1) bekezdése harmadik albekezdésének megfelelően eljuttatott intézkedéstervezet hivatkozását!
               
            
                  c)
               
               
                  Milyen újrafeldolgozási szinteket értek el az egyes naptári években? A 12. cikk (1) bekezdésének megfelelően valamennyi begyűjtött elem és akkumulátor újrafeldolgozásra került?
               
            
                  d)
               
               
                  Milyen újrafeldolgozási hatékonyságot értek el az egyes naptári években 2011. szeptember 26. után, illetve, ha van ilyen korábbi adat, akkor az ezt megelőző évben?
               
            6.   Ártalmatlanítás
      
      
                  a)
               
               
                  Milyen intézkedések történtek annak biztosítása érdekében, hogy a hulladék ipari, illetve gépjárműelemek és -akkumulátorok ne kerüljenek hulladéklerakóba?
               
            
                  b)
               
               
                  Történt-e a 14. cikk előírásain túlmutató intézkedés annak érdekében, hogy hulladékelemek és -akkumulátorok ne kerüljenek a vegyes települési hulladék elhelyezésére szolgáló lerakókba?
               
            7.   Kivitelek
      
      Mennyi hulladékelem, illetve -akkumulátor került kivitelre harmadik országokba? Sorolja fel az érintett országokat! Ezen kivitt hulladékelemek és -akkumulátorok közül mennyi esetében bizonyított, hogy a 15. cikk előírásai szerint olyan újrafeldolgozási műveleten estek át, amely az irányelvben foglalt követelményeknek megfelelő körülmények között zajlott?
      8.   Finanszírozás
      
      
                  a)
               
               
                  Milyen intézkedések történtek annak biztosítása érdekében, hogy a gyártók, illetve a nevükben eljáró harmadik személyek fedezzék mindenféle hulladékelem és -akkumulátor begyűjtése, kezelése és újrafeldolgozása költségeit?
               
            
                  b)
               
               
                  Milyen intézkedések történtek annak biztosítása érdekében, hogy ez ne terhelje kettős fizetési kötelezettséggel a gyártókat a 2000/53/EK (1) vagy a 2002/96/EK (2) európai parlamenti és tanácsi irányelvvel összhangban létrehozott programok keretében begyűjtött elemek és akkumulátorok esetében?
               
            9.   Jelentések a tagállami végrehajtásról
      
      Számoljon be a 2006/66/EK irányelv 22. cikke (3) bekezdésének a), b) és c) pontja tekintetében hozott bármely intézkedésről (intézkedésenként legfeljebb 50 szóban)!
      10.   Ellenőrzés és a szabályozás érvényesülésének biztosítása
      
      
                  a)
               
               
                  Ismertesse a tagállam azon ellenőrzési és felügyeleti programjait, amelyek a 2006/66/EK irányelvnek és különösen annak 4. és 21. cikkének való megfelelést hivatottak biztosítani!
               
            
                  b)
               
               
                  Hány esetben bizonyosodott be, hogy a 2006/66/EK irányelv előírásait nem tartották be? Vontak-e ki a belföldi piacról az előírásoknak meg nem felelő elemeket és akkumulátorokat? Adja meg a meg nem felelés főbb okait és az irányelvnek való megfelelés biztosítása érdekében tett intézkedéseket!
               
            11.   Egyéb információk
      
      
                  a)
               
               
                  Kérjük, az első jelentésben foglalja össze az irányelv végrehajtása során felmerült főbb nehézségeket! Ezeket a nehézségeket hogyan sikerült vagy hogyan lehetne megoldani?
               
            
                  b)
               
               
                  Jelölje meg az e kérdőívre adott válaszok koordinálásáért felelős közigazgatási szervet (név, cím, e-mail cím, egyéb elérhetőségi adatok)!
               
            
         (1)  HL L 269., 2000.10.21., 34. o.
      
         (2)  HL L 37., 2003.2.13., 24. o.